1918-ի մայիսը, թւում էր, իր պատմական Հայրենիքում հայ ժողովրդի գոյութեան վերջին ամիսն է: Օսմանեան զօրամասերը, անցնելով Ախուրեանն ու Արաքսը, յարձակւում էին Ղարաքիլիսայի, Բաշ Ապարանի եւ Սարդարապատի ուղղութեամբ: Ոտքի էին ելել նաեւ Երեւանի նահանգի մահմեդականները՝ թուրքերը, թաթարները, քրդերը: 1918-ի մայիսին Արարատեան բարեբեր դաշտը բոլոր կողմերից շրջապատւել էր թշնամիներով: